סלינה רובינסון

סלינה מיי רובינסון (באנגלית: Selina Mae Robinson; נולדה ב-6 במרץ 1964) היא פוליטיקאית קנדית שנבחרה לפרלמנט של קולומביה הבריטית וכיהנה מ-2013 עד 2024 באופוזיציה, בממשלת מיעוט, בממשלת רוב וכן כעצמאית.<ref name=":1"></ref><ref name=":0" /><ref name=":9"></ref> שירתה בין היתר כשרת האוצר וכשרה לחינוך על תיכוני, ונחשבה לפוליטיקאית היהודייה הבכירה ביותר בקולומביה הבריטית.<ref name=":0"></ref><ref name=":7" />

== ביוגרפיה ==
רובינסון נולדה במונטריאול שבקנדה בשם סלינה דרדיק.<ref name=":2" />

בשנת 1978 עברה משפחתה לריצ'מונד שבוונקובר רבתי.<ref></ref><ref name=":2"></ref> עם סיום התיכון, נסעה לשנה לישראל, שם למדה באולפן והשתתפה בתוכנית "לבנות ולהבנות" להכרת ישראל מתוך שירות קהילתי, סמינרים וטיולים בארץ.<ref name=":2" /> בשובה לקנדה עבדה במספר מוסדות יהודיים בוונקובר, תוך כדי לימודיה באוניברסיטת סיימון פרייזר SFU , בה השלימה תואר שני בייעוץ פסיכולוגי.<ref name=":1" /><ref name=":2" /> מאז 1994 גרה רובינזון עם משפחתה בקוקוויטלם , גם היא עיר בוונקובר רבתי.<ref name=":4"></ref> היא עבדה כתרפיסטית משפחתית, גויסה לעבודה בסוכנות השירות למשפחה היהודית, לימים הפכה למנהלת בכירה בסוכנות זו ולאחר מכן נכנסה לפוליטיקה כחברה במועצת העיר קוקוויטלם.<ref name=":2" /><ref name=":4" />

ב-2012, בעקבות פרישתה של נציגה ממפלגתה, הכריזה שהיא מתמודדת על מושב בפרלמנט.<ref></ref> בליל הבחירות לפרלמנט ב-2013 נראה היה שהובסה, אולם לאחר ספירת פתקי הצבעה מרחוק, ואז ספירה חוזרת שנדרשה כיוון שההפרש בינה לבין המתחרה סטיב קים היה קטן מ-0.2%, התברר כי היא מובילה בהפרש של 41 קולות.<ref></ref>

בבחירות של 2017, רובינסון שוב התמודדה מול אותו מתחרה כמו בבחירות 2013, אך הפעם זכתה בהפרש של יותר מ-2400 קולות: רובינסון זכתה ב־50% מקולות המצביעים וקים זכה ב-30% מהם.<ref></ref> בקדנציה זו מונתה רובינסון לשרת השיכון והנושאים העירוניים בממשלת קולומביה הבריטית החדשה, תחת ראש הממשלה .<ref></ref> במסגרת תפקידה זה, הציעה לבטל את המע"מ על בניה להשכרה, הצעה שהתממשה שנים מאוחר יותר.<ref name=":13"></ref>

באוקטובר 2019 מונתה למינוי זמני גם כשרת שירות לאזרח, עד כניסת שרה קבועה לתפקיד בינואר 2020.<ref></ref> 

לאחר בחירתה מחדש בשנת 2020, בתקופת הקורונה, מינה אותה הורגן לשרת האוצר של הפרובינציה.<ref></ref> תקציב 2021-2022 הסתכם ביתרה של 1.3 מיליארד דולר, לעומת התחזית שצפתה גירעון של כ-10 מילון דולר.<ref name=":14"></ref> רובינסון הסבירה שלמרות קשיי הקורונה ואסונות הטבע בשנים אלו, הממשלה השקיעה במקום להצטמצם והאסטרטגיה הוכיחה את עצמה.<ref name=":14" /> היא ציינה שחלק מהיתרות יושקעו בפעולות לצמצום האינפלציה ולקידום החינוך, והסבירה כי היתרות נבעו מכך שהפתיחה המחודשת של הכלכלה הגדילה את ההכנסות ממיסים, אוצרות הטבע וחברת הביטוח שבבעלות הפרובינציה הכניסו יותר מהצפוי והממשלה הפדרלית סייעה במענק קורונה חד פעמי.<ref name=":14" />

ב-7 בדצמבר 2022, מונתה רובינסון לשרת החינוך העל-תיכוני וההכשרה לעתיד תחת ראש הממשלה הנכנס, דויוד אבי.<ref></ref> בתפקיד זה הובילה מה שכונה כמהלך התכנון המשמעותי ביותר בעשור: תוכנית הכשרה עתידית בתנאי שינוי מתמיד, בה שילוב של מלגות קצרות טווח, תוספת של 3000 מקומות בהכשרה בתחומים טכנולוגיים ועוד.<ref name=":13" /> באוקטובר 2023, שיבח אותה ראש הממשלה אבי על על מנהיגותה בנושא המלחמה באנטישמיות בפרובינציה.<ref name=":13" /> רובינסון גם שימשה כנציגת ראש הממשלה בקשר עם הקהילה היהודית, וסיפרה על כישלון מאמציה לגרום לחבריה בפרלמנט להביע תמיכה בישראל לאחר התקפת חמאס בשבעה באוקטובר ולהילחם באנטישמיות הגואה בעקבות זאת.<ref></ref>

בעקבות יזמה שקידמה רובינסון, באוקטובר 2023 הפכה קולומביה הבריטית לפרובינציה השנייה בקנדה שמחייבת הכללת יחידת לימוד בנושא השואה בתוכנית הלימודים.<ref></ref>

רובינסון התמודדה עם ביקורת על הערות שלה במסגרת אירוע של בני-ברית קנדה בסוף ינואר 2024, כאשר התלוננה כי צעירים אינם מבינים שישראל קמה על "פיסת אדמה מחורבנת שלא היה בה שום דבר", כחלק מהסבר שנתנה לגבי בורותו של הדור הצעיר בנושאי היסטוריה של השואה ושל הנסיבות שהובילו להקמת מדינת ישראל.<ref name=":5"></ref><ref name=":15"></ref> ראש ממשלת קולומביה הבריטית ואחרים גינו את התבטאותה זו ורובינסון התנצלה עליהן מאוחר יותר באותו שבוע.<ref name=":5" /> אף על פי שרובינסון הצהירה שהיא מבינה שהצהרותיה תרמו לאסלאמופוביה ולגזענות כלפי פלסטינים והיא מתנדבת לעבור השתלמות בנושא, כתריסר מסגדים והתאגדויות איסלמיות הכריזו כי לא ישתפו פעולה עם מפלגתה לקראת הבחירות באוקטובר 2024, עד שראש הממשלה יפטר את רובינסון.<ref name=":7"></ref><ref name=":16"></ref> כרזות פרו פלסטיניות הודבקו על קירות משרדה, הפגינו כנגדה והיא אף קיבלה איומים על חייה.<ref name=":16" /><ref name=":15" /> ב-1 בפברואר 2024, פדרציית מחנכי ההשכלה הגבוהה של קולומביה הבריטית (FPSE) בשיתוף עם האגודה הקנדית של מורי האוניברסיטה (CAUT), פרסמה הצהרה הקוראת לראש הממשלה דייוויד איבי לקרוא להתפטרותה המיידית של רובינסון.<ref name=":6"></ref> FPSE, בשם 55,000 עובדיה, תיארה את רובינסון כמערערת את העקרונות הדמוקרטיים של חופש הביטוי והחופש האקדמי.<ref name=":6" /> קריאה זו נבעה מלחץ ישיר של השרה לפיטוריה של המרצה ד"ר נטלי נייט כיוון שקראה לטבח 7 באוקטובר "מדהים" ו"מבריק", הערות שנתפסו כפוגעות בקהילה היהודית.<ref name=":6" /><ref name=":16" /> המחאה נגדה אף הביאה לביטול אירוע התרמה למפלגתה שהיה מתוכנן לקראת הבחירות שיערכו בסתיו 2024.<ref name=":3"></ref>

בעקבות לחץ כבד של מוסלמים ונציגי האומות הראשונות, ב-5 בפברואר 2024, הסכימה רובינסון להתפטר מתפקידה כשרת החינוך העל-תיכוני וההכשרה לעתיד.<ref name=":7" /> בנאומה האחרון בפרלמנט אמרה כי התבקשה לעזוב את תפקידה כי היא "יהודייה מדי", ואף סיפרה שהתבקשה להסיר שרשרת עם מגן דוד בטענה כי הסמל מקושר לרצח עם.<ref name=":3" /> 

כיוון שהרגישה שמפלגתה אינה תומכת בה ומפגינה מוסר כפול כלפיה, הודיעה רובינסון ב-6 במרץ 2024 על פרישתה ממפלגתה, ועל המשך כהונתה בפרלמנט כנציגה עצמאית.<ref name=":0" /> לאחר פרישתה, הזכירה כי אינה מתכוונת להשתתף כמועמדת לפרלמנט בבחירות הבאות, בהמשך 2024.<ref name=":7" />

== חיים אישיים ==
נישאה לדן רובינסון בשנת 1987 ולהם שני ילדים, בן ובת.<ref name=":10"></ref><ref name=":9" /> אובחנה בסרטן מעיים נדיר ב-2006, ולאחר שהחלימה מהמקרה הראשון אובחנה שוב בינואר 2023 עם שובו של אותו סרטן, ודיווחה על החלמתה המחודשת באוקטובר אותה שנה.<ref name=":10" /><ref></ref><ref name=":13" />

ב-2001, כאשר ילדיה הביולוגיים היו בני 11 ו-9 שנים, ילדה תינוק בפונדקאות אלטרואיסטית עבור חברתה לעבודה.<ref name=":11"></ref> באותה תקופה לא ניתן היה לעבור את ההליך בקולומביה הבריטית ולכן עברה אותו במרפאת פוריות בקלגרי שבפרובינציה השכנה אלברטה.<ref name=":11" /><ref name=":12"></ref> בשנים הבאות הייתה רובינסון חלק ממאבק משפטי תקדימי לשינוי החוק בקולומביה הבריטית, כיוון שעל פי החוק הייתה נאלצה לרשום את היילוד כבנה, אף על פי שלא היה קשר גנטי בניהם.<ref name=":12" /><ref name=":11" /><ref name=":2" /> טיעוניה, בהם בין היתר טענה לאפליה לעומת גברים כי עבורם אבהות נקבעת משיקולים גנטיים וכן שהיא נאלצת לשקר במסמך רשמי ולומר כי היא אימו של התינוק, התקבלו, והחוק, ואיתו הרישום בתעודת הלידה, שונו בעקבות זאת.<ref name=":2" /><ref name=":12" />

== קישורים חיצוניים ==
*

== הערות שוליים ==

קטגוריה:יהודים חברי פרלמנטים
קטגוריה:פוליטיקאים יהודים קנדים
קטגוריה:פוליטיקאיות קנדיות
קטגוריה:פעילים ציונים בקנדה
קטגוריה:בוגרות אוניברסיטת סיימון פרייזר
קטגוריה:בוגרי אוניברסיטת סיימון פרייזר
קטגוריה:קנדים שנולדו ב-1964
קטגוריה:קנדיות שנולדו ב-1964